D agi Yidir ihedder-d ɣef ssber i tesɛa tmeṭṭut d warraw-is mi ara iɣab urgaz-is aqaru n uxxam-is, yewwi-d ɣef liḥala n tmeṭṭut mi ara ttetraggu deg ass-nni mi ad d-yuɣal urgaz-is si lɣerba, akken ad yekfu ṭṭlam ad d-tban tafat, imi tameṭṭut seg ass mi ara iɣab urgaz-is, d nettat i yettbibin akk leɛtab n ddunit, d ttrebga n warraw-is. D nettat i terra tmera ad terfed imɣarenis d twacult-is ad t-bbed ɣef uxxam-is. Yezga lḥif iḍffer-it deg ijufer-is maca yefk-as Rebbi ssber d tebɣest, tettwali kan deg ass-nni mi ara d-yuɣal urgaz-is ɣer uxxam, imi tameṭṭut taqbaylit xas akken seg asmi ara iɣab fell-as tettidir di lḥif d wurif, maca warǧin yeffeɣ seg ulis imi tettwali-t d adrar d netta i d lssas n uxxam-is, imi ass-nni deg ara t-zzer yebda-d tikli tettɛasa deg-s am ayyur n lɛid, yettuɣal-it-id usirem d unecreḥ ɣer wudem-is, d wul-is nettat d warraw-is, acku d ayen ad-yekfu lhem d unuɣni, ad tufrar tagut fell-asen.